section_heading: Radnja
paragraph_text: Karibi, 1665. godine. Jamajka je udaljena kolonija engleske krune koja odolijeva golemoj prevlasti Španjolskoga carstva. Glavni grad Port Royal nesmiljeno je mjesto, puno taverni i bestidnih kuća, čijim ulicama teče grog, a ljudski životi lako mogu skončati udarom bolesti - ili bodeža. Zakon je u rukama onih koji su dovoljno odvažni da ga sami kroje.